**Ministru kabineta noteikumu projekta „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Valsts atbalsta piešķiršanas kārtība piena šķirņu slaucamo govju produktivitātes datu izvērtēšanai” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu un Ministru kabineta 2014.gada 12.augusta sēdes protokola Nr.43 59.§ 6.2.apakšpunktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Noteikumu projekts sagatavots, lai mazinātu Krievijas Federācijas noteiktā preču importa aizlieguma seku radītos zaudējumus piensaimniecības nozarē.Līdz ar piena produktu importa aizliegumu piena pārstrādes uzņēmumos veidojas gatavās produkcijas pārpalikums, kas attiecīgi uzņēmumiem liek samazināt piena iepirkuma cenu. Pēc Lauksaimniecības datu centra sniegtās informācijas, piena iepirkuma cena jūnijā bija 295,89 *euro*/t un jūlijā – 293,16 *euro*/t. Lauksaimniecības datu centra veiktās operatīvās aptaujas rezultāti liecina, ka vidējā iepirkuma cena augusta pirmajā pusē ir 220,00 *euro*/t, kas ir par 25 % zemāka nekā iepriekšējos mēnešos. Piena iepirkuma cena ir noslīdējusi zem piena ražošanas pašizmaksas, kas atbilstoši Latvijas Lauku konsultāciju un izglītības centra rīcībā esošajiem un apkopotajiem datiem Latvijā vidēji ir 0,269 *euro*/kg. Lai ganāmpulku īpašnieki, kas pienu pārdod atbilstoši piešķirtajai piegādes kvotai, neciestu vēl lielākus zaudējumus, ir nepieciešams tūlītējs finansiāls atbalsts. Noteikumu projektā ir paredzēta ciltsdarbam nepieciešamā atbalsta summa par 2014.gada septembra un oktobra mēnesi, lai nodrošinātu piena šķirņu slaucamo govju produktivitātes datu noteikšanas un izvērtēšanas pakalpojumu. Atbalstu paredzēts sniegt saskaņā ar Komisijas 2014.gada 25.jūnija Regulu (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (turpmāk – Komisijas Regula Nr.702/2014), pamatojoties uz paziņojumu Nr. XA 64/2009 „Atbalsts ciltsdarbam” (Eiropas Savienības Oficiālais Vēstnesis 2009.gada 4. jūnijā. Nr. C 124).Atbalsts līdz šim tika sniegts saskaņā ar Komisijas 2006.gada 15.decembra Regulu Nr.1857/2006 par Līguma 87. un 88.panta piemērošanu attiecībā uz maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr.70/2001 (turpmāk – Komisijas Regula Nr.1857/2006) 16.pantu. Minētie nosacījumi ir spēkā arī Komisijas Regulas Nr.702/2014 27.pantā, kuru piemēros atbalstam lopkopības nozarēs no 2014. līdz 2020.gadam.Ņemot vērā Komisijas Regulas Nr.702/2014 9.panta 1.punktu par atbalsta paziņošanu, Zemkopības ministrija ir veikusi visas nepieciešamās darbības, ievietojot kopsavilkuma informāciju par atbalsta programmu Eiropas Komisijas pārziņā esošajā atbalsta paziņojumu elektroniskajā sistēmā „State Aid Notification Interactive” jeb SANI.Noteikumu projekta 5.punktā ir plānots finansējums piensaimniecības nozarei 6 000 000 *euro* apmērā ciltsdarba pakalpojuma īstenošanai.Noteikumu projekta 7.punktā noteikts, ka valsts atbalsts tiek izmaksāts kā vienreizējs maksājums 46 *euro* apmērā par piena šķirņu slaucamās govs produktivitātes datu noteikšanu un izvērtēšanu, pamatojoties uz šķirnes dzīvnieku audzētāju organizāciju iesniegtajiem sarakstiem. Lai pārbaudītu sarakstos sniegto informāciju, Lauku atbalsta dienests sadarbosies ar Lauksaimniecības datu centru. Tā kā Lauku atbalsta dienestam ir jāvērtē pretendenta atbilstība grūtībās nonākušā uzņēmuma statusam, noteikumu projekta 8. un 9.punktā ir noteikta minētās prasības vērtēšanas kārtība. Noteikumu projekta 10.punktā ir noteikts termiņš, līdz kuram pretendentiem ir jāiesniedz apsekoto ganāmpulku īpašnieku saraksti.Noteikumu projekta 11.–13.punktā ir noteikta atbalsta administrēšanas kārtība.Pēc finansējuma pārdales no Finanšu ministrijas budžeta apakšprogrammas 31.02.00 "Valsts parāda vadība" finansējumu 6 000 000 *euro* apmērā uz Zemkopības ministrijas budžeta apakšprogrammu 21.01.00 „Valsts atbalsts lauksaimniecībai un lauku attīstībai” valsts atbalsts tiks izmaksāts no minētās Zemkopības ministrijas apakšprogrammas.Valsts atbalsts ļaus saglabāt ražošanas apjomu un nodrošinās augstvērtīgu piena šķirņu slaucamo govju saglabāšanu ganāmpulka ciltskodolā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu piensaimniecības nozarē, – aptuveni 9920 atbalsta saņēmēju. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   0 |   0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 |   0 | Nav attiecināms | Nav attiecināms | Nav attiecināms |
| 1.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 1.3. pašvaldību budžets |   0 |   0 | Nav attiecināms | Nav attiecināms | Nav attiecināms |
| 2. Budžeta izdevumi: | 9 147 352 | 6 000 000 | Nav attiecināms | Nav attiecināms | Nav attiecināms |
| 2.1. valsts pamatbudžets | 9 147 352 | 6 000 000 | Nav attiecināms | Nav attiecināms | Nav attiecināms |
| 2.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 2.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 3. Finansiālā ietekme: | – 9 147 352 | –6 000 000 | Nav attiecināms | Nav attiecināms | Nav attiecināms |
| 3.1. valsts pamatbudžets | – 9 147 352 | –6 000 000 | Nav attiecināms | Nav attiecināms | Nav attiecināms |
| 3.2. speciālais budžets |   0 |   0 | Nav attiecināms | Nav attiecināms | Nav attiecināms |
| 3.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   +6 000 000 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
| 5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms |
| 5.1. valsts pamatbudžets |   0 | Nav attiecināms | Nav attiecināms | Nav attiecināms |
| 5.2. speciālais budžets |   0 | Nav attiecināms | Nav attiecināms | Nav attiecināms |
| 5.3. pašvaldību budžets  |   0 | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |   Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts likumā „Par valsts budžetu 2014.gadam” Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2014.gadā ir paredzēts 9 147 352 *euro* apmērā. Pēc pārdales no Finanšu ministrijas budžeta apakšprogrammas 31.02.00 "Valsts parāda vadība" finansējumu 6 000 000 *euro* apmērā uz Zemkopības ministrijas budžeta apakšprogrammu 21.01.00 „Valsts atbalsts lauksaimniecībai un lauku attīstībai” kopējais finansējums 2014.gadam būs 15 147 352 *euro*.  |

*Anotācijas IV sadaļa – noteikumu projekts šo jomu neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Atbalstu paredzēts sniegt saskaņā ar Komisijas 2014.gada 25.jūnija Regulu (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, L 193) (turpmāk – Komisijas Regula Nr.702/2014). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  |  |
| Komisijas Regula Nr.702/2014  | Noteikumu projekta 3.punkts  | Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 27.panta „b” apakšpunkts | Noteikumu projekta 4. un 6.punkts | Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ievērojot Eiropas normatīvajos aktos un Eiropas Savienības Pievienošanās līgumā noteiktās prasības.Ņemot vērā Komisijas Regulas Nr.702/2014 9.panta 1.punktu par atbalsta paziņošanu, Zemkopības ministrija ir veikusi visas nepieciešamās darbības, ievietojot kopsavilkuma informāciju par atbalsta programmu Eiropas Komisijas pārziņā esošajā atbalsta paziņojumu elektroniskajā sistēmā „State Aid Notification Interactive” jeb SANI.  |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un šķirnes lauksaimniecības dzīvnieku audzētāju organizācijas – SIA “Latvijas šķirnes dzīvnieku audzētāju savienība”, s/o “Latvijas Holšteinas šķirnes lopu audzētāju asociācija”, lauksaimniecības pakalpojumu kooperatīvā sabiedrība „ABC Projekts” – ir informētas Lauksaimnieku organizāciju sadarbības padomes pārstāvju sapulcē 2014.gada 20.augustā.  |
| 2. | Sabiedrības līdzdalība projekta izstrādē | Lauksaimnieku nevalstiskās organizācijas atbalsta noteikumu projektu. |
| 3. | Sabiedrības līdzdalības rezultāti | Tiks izvērtēti visi lauksaimnieku nevalstisko organizāciju izteiktie iebildumi un iesniegtie priekšlikumi.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministrs J.Dūklavs

2014.08.26. 12:16

1866

B.Ingiļāvičute

67027661, Biruta.Ingilavicute@zm.gov.lv